KENSINGTON TEMPLE Aidon rukouksen ytimessä
COLIN DYE: ISÄ MEIDÄN -RUKOUS Suhderukouksen sydän
Isä meidän -rukous löytyy Matt. 6:sta.
Se tulee keskellä Jeesuksen vuorisaarnaa.
Matt. 6:7―13.
Luen Uudesta elävästä käännöksestä (NLT).
Se on hyvä, elävä käännös.
Mutta sitä täytyy verrata muihin käännöksiin, -
koska sen tulkinnat ovat välillä hieman vapaita. Se on silti käyttökelpoinen.
Matt. 6:7 (NLT): -
"Kun rukoilette, älkää tyhjiä hokeko niin kuin muiden uskontojen edustajat.
He luulevat, että heidän rukouksiin vastataan, -
kunhan he vain toistavat samat sanat yhä uudelleen ja uudelleen.
Älkää olko heidän kaltaisiaan, sillä teidän Isänne kyllä tietää tarkalleen, -
mitä tarvitsette, ennen kuin Häneltä anottekaan.
Rukoilkaa te näin: -
Isä meidän, joka olet taivaassa.
Pidettäköön nimesi pyhänä.
Tulkoon valtakuntasi pian.
Tapahtukoon tahtosi maan päällä niin kuin se on taivaassa.
Anna meille tänä päivänä se ruoka, jota tarvitsemme.
Ja anna meille anteeksi meidän syntimme, niin kuin mekin olemme -
anteeksi antaneet meitä vastaan syntiä tehneille.
Älä anna meidän taipua kiusausten edessä, vaan pelasta meidät pahalta.
Sillä Sinun on kuningaskunta, voima ja kunnia -
iankaikkisesti. Aamen."
Isä meidän -rukous on siinä vuorisaarnan osassa, -
jossa Jeesus opettaa, -
miten voimme erityisesti tulla tietoisiksi Jumalan läsnäolosta -
ja elää kokonaisvaltaisesti Hänen edessään ja vain Hänelle.
Kun annamme, annamme Jumalalle. Kun paastoamme, -
emme yritä tehdä sillä vaikutusta muihin vaan teemme sen Jumalalle.
Ja kun me rukoilemme, teemme sen Hänen tarkoitustensa vuoksi.
Hän aloittaa kaikki nämä ohjeensa, -
ei vain sanomalla, miten pitäisi toimia, vaan myös, mitä ei pidä tehdä.
Pidän Jeesuksen opetuksesta. Se on tosi käytännöllistä.
Hän ei pelkästään sano: "Tee näin." Hän näyttää myös, mitä ei pidä tehdä.
"Älä tee niin. Tee näin." Hyvää, käytännöllistä opetusta.
Hän sanoo: "Olette kuulleet, miten monet rukoilevat.
He puhua pölpöttävät, niin kuin Jumala kuuntelisi, kunhan he vain -
hokevat samoja asioita yhä uudelleen ja uudelleen ja uudelleen ja uudelleen.
Jumala ei kuuntele sinua vain sen takia, että puhut paljon.
Eihän täälläkään kukaan kuuntele vain, koska puhut paljon.
Ei, täytyy solmia yhteys.
Jeesus sanoo: "Kun rukoilet, älä pälpätä tyhjänpäiväisyyksiä, -
niin kuin sillä voisit tehdä vaikutuksen Jumalaan ja saisit Hänet kuulolle. Ei.
Hän sanoo: "On olemassa oikea tapa rukoilla ja lähestyä Jumalaa."
Huomaa Jeesuksen sanat, että he luulevat tulevansa kuulluksi -
rukoustekniikoidensa vuoksi. Tämä osuu jo lähelle.
Kyse ei ole siitä, että osoitetaan sormella pakanauskontoja, -
jotka luulevat saavansa vastauksen, kun vain hokevat jotain.
Mutta mikä tahansa luulo, että jonkinlaisella tekniikalla...
Rukous tällä tekniikalla, rukous tuolla tekniikalla.
Rukous tällä äänen intonaatiolla.
Tahdon kertoa, että Jumala kuulee teitä, -
jos opettelette rukoilemaan näin...
Tai Jumala kuulee vain, jos huudatte niin lujaa, -
että enkelien korvia alkaa jomottaa.
Meillä oli vieraita kerran. Päätimme lausua ruokarukouksen.
En tiennyt, että olimme saaneet kylään joukon demonienjahtaajia.
He karkottivat jokaisen mahdollisen demonin ja tuhat sellaista, -
joita ei ollut olemassakaan, mukaan lukien perunamuusidemonin.
En usko, että tällaiset asiat tekevät vaikutusta Jumalaan.
Kristittyjenkin pitää valvoa, ettemme omaksu uskonnollista rukousmuotoa.
Vaikka rakastammekin Jeesusta, -
se ei tarkoita, ettemmekö kärsisi tietystä määrästä uskonnollisuutta.
Tahdon selittää, mitä uskonnollisuus ja uskonnollisuuden henki ovat.
Uskonnollisuuden henki tarkoittaa sitä, että voit valjastaa henkivaltoja -
saadaksesi oman tahtosi läpi.
Jeesus opetti meitä rukoilemaan: "Isä meidän, joka olet taivaissa.
Tapahtukoon tahtosi maan päällä niin kuin taivaissa."
Ei: "Tapahtukoon tahtoni taivaissa niin kuin se on maan päällä." Päinvastoin.
On olemassa uskonnollinen uskomus, että jos meillä on oikea tekniikka, -
Jumala antaa sen, mitä haluamme.
Voimme valjastaa henkivaltoja saadaksemme sen, mitä haluamme.
Tavallaan manipuloiva rukous.
Mutta Jeesus sanoo: "Se ei ole mekaanista eikä manipuloivaa.
Rukous on suhteeseen pohjautuvaa."
Muista Jeesuksen sanat: "Isä tietää, mitä tarvitsette, jo ennen kuin anotte."
No miksi sitten pitää pyytää, jos Hän kerran tietää jo?
Oletko ikinä pohtinut sitä? Jos Jumala tietää kaiken, -
miksi meidän pitää rukoilla Häntä ja kertoa Hänelle asioita?
Emme rukoile tiedottaaksemme Häntä asioista.
Rukoilemme, jotta lähestyisimme Häntä.
Eräs mies huvitti Amandaa ja minua.
Ennen kuin menimme naimisiin, kävimme samassa seurakunnassa.
Miehen rukoukset rukouskokouksessa olivat tavattomia.
Hän tiedotti Herraa uutisista, joita hän luki sen päivän sanomalehdestä.
Se kuulosti tältä: "Isä, olen varma, Herra, että olet lukenut lehdestä, -
että rakas veljemme on siirtynyt tuonpuoleiseen Teidän luoksenne."
Aivan kuin Jumala ei olisi tiennyt sitä. Häntä ei tarvitse tiedottaa mistään.
Häntä ei tarvitse myöskään taivutella tai vakuuttaa. Hän on Taivaan Isäsi.
Hän tietää, mitä tarvitset. Hän haluaa, että tulet Hänen lähelleen, -
koska Hän haluaa siunata sinua. Aamen ja aamen. Ihmeellistä!
Se saa meidät tajuamaan, että rukous on muutakin -
kuin asioiden pyytämistä Jumalalta. Se on yhteyttä Hänen kanssaan.
Mahtaakohan sinulla olla sellaisia ystäviä?
Minulla on ainakin yksi tällainen ystävä.
Amanda, pyydän, ettet paljasta mitään.
Hän tietää henkilön, kenestä puhun, -
tai henkilöt, mies- tai naispuoliset. Kukaan ei tiedä, vain me kaksi.
Aina kun puhelin soi ja tämä mies... ...tai nainen, siis kumpi vain...
...soittaa, Amanda ojentaa minulle puhelimen, -
ja sanoo: "Mitähän se mies haluaa tällä kerralla?"
Ja totta tosiaan, ei ikinä: "Hei! Mitä kuuluu?"
Aina: "Muuten, voisitko sinä tehdä..." Aina kun tapaan... miehen...
...anteeksi!
Totta tosiaan: "Voitko tehdä tämän?" Onko sinulla sellaisia ystäviä?
On hyvä auttaa, mutta miksei voi vain istua alas ja juoda kahvia?
Miksi he aina haluavat jotakin? Miten turhauttavaa se on Jumalalle, -
kun Hän haluaisi jutella kanssamme ja nauttia keskinäisestä yhteydestä?
Hän ei saa sinusta tarpeeksi! Hän nauttii sinusta niin paljon.
Milloin viimeksi vain istuit Hänen seurassaan ja vuodatit sydämesi, -
koska rakastat Häntä ja tiedät, että Hän nauttii sinusta?
On tärkeä ymmärtää, että Jumala haluaa meidän pyytävän asioita.
Anokaa niin teille annetaan.
On tärkeä oppia esirukoilemaan, rukoilemaan muiden ihmisten puolesta
Isä meidän -rukouksessa anotaan: pyydetään itsellemme, -
ja esirukoillaan: pyydetään muille. Mutta se ei ole asian ydin.
Siksi Jeesus käskee aloittaa rukouksen näin: "Isä meidän".
Kyse on suhteesta. Kaikessa "Isä meidän" jälkeen -
on sataprosenttisesti kyse suhteesta. Ja Hän ei ole vain minun Isäni.
Hän on sinun isäsi. Hän on meidän isämme. Se on perherukous.
Kyse on meistä yhdessä suhteessa toistemme ja Jeesuksen kanssa.
Kaikki alkaa siitä, että ymmärtää Hänen luonteensa, -
jolle puhumme ja jonka kanssa meillä on yhteys. Jeesus sanoo Häntä Isäksi.
Pysähdyn tähän.
Meidän sukupolvemme aikana on lähes kokonaan romutettu -
isyys.
Koko yhteiskuntamme -
on isätön todella monella eri tavalla.
Marcus Berkmann, joka kirjoitti vuonna 2011 kirjan -
"Fatherhood: The Truth" (Totuus isyydestä), -
puhuu erilaisista virheistä, jotka usein liitetään -
isiin ja isyyteen meidän sukupolvessamme.
Mutta hän sanoo lopuksi: "Kyse ei ole vain siitä, miten mahtava isä olet.
Aloita yksinkertaisesti tästä: Ole paikalla."
Se ei kuulosta juuri miltään, hän sanoo, -
mutta nähtävästi monilta miehiltä on liikaa vaadittu -
edes olla paikalla.
Amerikan Yhdysvalloissa lapsista 36 prosenttia -
ei asu biologisen isänsä kanssa.
Näistä lapsista 40 prosenttia ei ole nähnyt isäänsä yli vuoteen.
Se on Amerikka. Tilanne on samankaltainen täällä.
Kun tarkastellaan sosiologisia tutkimuksia -
isättömästä sukupolvesta, -
on osoitettu kerta toisensa jälkeen, -
että yksinhuoltajan lapset todennäköi- semmin pärjäävät huonosti koulussa, -
kärsivät masennuksesta -
ja jopa syyllistyvät rikoksiin.
Kirjailija korostaa, ettei vika välttämättä ole yksinhuoltajaäitien, -
ikään kuin he eivät hoitaisi hommiaan hyvin.
Vika on siinä, että yhteiskuntamme on unohtanut jotain, -
minkä Jumala on asettanut elämäämme: isän kaipuun, -
ja vain isä voi täyttää sen.
Jos tämä isän muotoinen aukko jää tyhjäksi varhaislapsuudessa, -
voi olla vaikeaa, jopa mahdotonta -
täyttää sitä ikinä.
Mutta minulla on hyviä uutisia.
Kun me kohtaamme Jeesuksen, Hän aloittaa kanssamme keskustelun.
Hän sanoo: "Tiedän, ettei isäsi ollut koskaan paikalla. Että hän oli juoppo.
Että hän oli dominoiva. Ettei hän välittänyt sinusta.
Mutta haluan, että tutustut minun Isääni!"
Sitten Jeesus jatkaa: -
"Minun Isäni voi tulla sinun Isäksesi.
Seuraa minua. Olen tie, totuus ja elämä. Jos seuraat minua, -
pääset suhteeseen Isäni kanssa, -
ja koko tarkoitukseni on tutustuttaa sinut Isääni, -
jotta minun Isästäni voi tulla sinun Isäsi.
Jeesuksen koko palvelutehtävä oli ilmoittaa Isän sydän.
Sinun isäsi saattoi olla maailman paras isä, -
mutta häntä ei voi edes verrata Taivaan Isään.
Joh. 1:18 (NLT): "Kukaan ei ole koskaan nähnyt Jumalaa.
Mutta yksi ja ainoa Poika itse on Jumala, -
ja Hän on lähellä Isän sydäntä."
Koska Poika on lähellä Isän sydäntä, -
Poika voi ilmoittaa Isän meille.
Niinpä kun rukoilemme, -
rukoilemme, että voisimme oppia tuntemaan taivaallisen Isämme.
Katsomme Jeesusta ja seuraamme Häntä, ja silloin tulemme -
henkilökohtaiseen, läheiseen suhtee- seen Jumalan kanssa Isänä. Selviää, -
että Isämme on elävä ja rakastava, -
antelias ja anteeksiantava.
On Hän myös vanhurskas, pyhä ja oikeamielinen.
Hän on suvereeni valtias ja kaiken tuomari.
Hän ei ole mikään heikko isähahmo.
Hän on ehdottoman pyhä, ehdottoman vanhurskas.
Hän ei ikinä tingi kirkkaudestaan.
Tuo Jumala on sinun Isäsi Jeesuksen kautta.
Mutta miksi meistä tuntuu toisinaan vaikealta -
lähestyä Häntä käytännön tasolla?
Kyle Idleman vuonna 2014 -
kirjoitti kirjan "Ahaa".
Se on nuorille.
Ahaa ― Jumala-hetki.
Ahaa-hetki. Jumala-hetki, joka muuttaa kaiken.
Mikä nimi kirjalle! Voisiko sinullekin tulla ahaa-hetki, joka muuttaa kaiken?
Voitko sinäkin saada tänään ahaa-hetken, joka muuttaa kaiken?
Hän puhuu nuorista. Minusta se pätee kaikkiin meihin.
Nuorista, jotka ovat kaukana.
Kaukaisessa maassa.
Hän puhuu tuhlaajapojasta, joka lähti tilalta, jätti isän, jätti perheen -
ja matkusti kaukaiseen, vieraaseen maahan.
Mutta hänelle tuli ahaa-hetki.
Ja hän palasi isän luo.
Kyle puhuu siitä seuraavalla tavalla.
"Toivon, ettei se olisi niin yleistä, -
mutta olen puhunut monien matkustajien eli karkureiden kanssa, -
jotka ovat kaukaisessa maassa."
Oletko sinä kaukaisessa maassa tänään?
Oletko tullut kotiin Isän luo?
Vai oletko yhä kaukaisessa maassa? Jos olet, niin miksi?
Johtuuko se siitä, mitä Kyle tässä sanoo?
"Monet ovat kaukaisessa maassa, kaukana Jumalasta, -
koska he pitävät Jumalaa piittaamattomana isänä."
"Jumalaa ei näkynyt, kun tarvitsin Häntä."
Niinpä he painuvat kaukaiseen maahan eivätkä ikinä katso taakseen.
Siitä eteenpäin he näkevät Jumalan persoonattomana voimana, -
joka ei tunne heitä eikä välitä heistä.
Ei välitä, mitä heidän elämässään on meneillään. Kyle sanoo: -
"Heillä on tällainen suhde Jumalaan."
Mahtaako se olla totta sinun elämässäsi tänään?
"Jos kerran Jumala ei välitä minusta, en minäkään välitä Hänestä."
Surullista, että osa tästä juontuu lapsuuden rikkinäisyydestä ja kivuista.
Kyle siteeraa perheterapeutti John Trentiä, -
joka sai käsiinsä kirjeen.
Kolmosluokan opettaja antoi sen hänelle.
Oppilaat olivat saaneet tehtäväksi kirjoittaa kirjeen isälle.
Tämä kolmasluokkalainen pieni alakoululainen tyttö -
kirjoitti kirjeen isälleen.
"Rakas isi, -
rakastan sinua kamalasti.
Koska tulet tapaamaan minua taas?
Minulla on sinua kova ikävä.
On kivaa, kun viet minut uimaan.
Koska pääsen käymään kotonasi?
Oletko nähnyt kotiani?
Haluan nähdä, millainen talo sinulla on.
Milloin tapaan sinut taas?
Rakastan sinua, isi."
Hmm...
Mahdatko ymmärtää, että Jeesuksen kutsu sinulle Isä meidän -rukoukseen -
on kaikkiaan kutsu kotiin Isän luo?
Ensinnäkin kutsut Isän kotiisi.
"Tule katsomaan kotiani. Tule asumaan kanssani."
Ja Isä sanoo: "Joo, ja eräänä päivänä voit nähdä minun kotini."
Jeesus sanoi: "Isäni kodissa on monta huonetta.
Menen valmistamaan niitä teille."
Me menemme Isän kotiin tulevaisuudessa.
Mutta nykyisessä ajassa Jumala tulee sinun kotiisi.
Hän tulee kotiin sinun luoksesi.
Kun alat rukoilla, kysy itseltäsi: -
"Pidänkö Jumalaa todella Isänäni?"
Siksi sinun kannattaa aina aloittaa punaisesta pisteestäsi.
Monet Larry Crabbin kursseilla olleet tietävät, mikä on punainen piste.
Selitän sen. Se on yksinkertaista.
Punainen piste on "Olet tässä" -kohta kartalla.
Pitää tietää, missä olet, jotta pääset sinne, minne haluat mennä.
Kaikki matkat alkavat punaisesta pisteestäsi. Missä olet.
Myös rukouselämäsi.
Larry Crabb kirjassaan "Papa Prayer" (Isi-rukous) kutsuu meitä aina -
aloittamaan rukous kysymällä: "Mikä on punainen pisteeni? Missä olen nyt?
Mitä sisälläni on meneillään? Mitä ajattelen? Tunnen?"
Kerro se Jumalalle.
Tässä on muutamia punaisia pisteitäni viimeajoilta.
Miltä sinusta tuntuu juuri nyt? Vihaiselta. Turhautuneelta.
Loukkaantuneelta. Pelottaa.
Ahdistaa. Olen pettynyt.
Itsetyytyväiseltä. Omahyväiseltä. Tylsistyneeltä.
Kerro Hänelle kaikki nämä.
Pohdi seuraavaksi: "Jos ajattelen ja tunnen tällä hetkellä näin, -
mitä minä ajattelen Jumalasta?
Millaisena näen Jumalan juuri nyt?"
Kerron joitakin esimerkkejä. Alat rukoilla. Olet uupunut ja väsynyt.
Sanot: "Jumala, olen uupunut ja väsynyt."
Pohdi sitten, mitä ajattelet Jumalasta. Usein se on: -
"Jumala, se on sinun syysi. Odotat minulta liikoja.
Odotat, että olen seurakunnan jäsen. Neljä jumalanpalvelusta sunnuntaisin.
Soluja, meilejä, muistioita. Työtä, työtä, työtä.
Olen väsynyt. Se on Sinun syysi."
Vai tunnetko syyllisyyttä? "Minulla on syyllinen ja arvoton olo.
Se on Sinun syysi, Jumala. Olet ankara, kylmä, joustamaton, -
lakeja lätkivä tuomari."
Mutta entä sisimpäsi? Ei ihme, että Jumala-yhteys tuntuu pätkivän.
Sinä näyttelet! Kerro Hänelle totuus!
"Olen väsynyt, koska näen Sinut kamalan vaativana."
Pian teet parannuksen. Hän kysyy: -
"Hetkinen, pidätkö minua sellaisena? Sellainenko on Taivaan Isäsi?"
"No ei tietenkään. Et ole sellainen." Alat kumota väitteitä mielessäsi.
Tuntuuko sinusta tyhjältä ja vaille jääneeltä? Johtuuko se siitä, -
että pidät Jumalaa kitsaana, julmana, empatiakyvyttömänä ja ivallisena?
"Siunaat kaikkia muita mutta et ikinä minua."
Sellaisenako näet rakastavan Taivaan Isäsi?
Jos Hän tuntuu etäiseltä, kerro se Hänelle: "Tuntuu, että olet kaukana."
Mutta miksi? Koska Hän on siirtynyt vai koska minä olen siirtynyt?
Hän ei ole hylännyt minua. Hän ei ikinä hylkää minua.
Alat hankkiutua eroon taakasta, virheellisistä käsityksistä Jumalasta.
Marcus Berkmann siinä kirjassaan isyydestä siteeraa tutkimusta, -
jonka laati tasa-arvolautakunta EOC vuonna 2002. Se on erityislaatuinen.
He tekivät tutkimuksen ja laativat raportin, -
jossa he analysoivat brittiläisiä isiä.
Kiehtova raportti.
He jakoivat brittiläiset isät neljään eri luokkaan.
Mihinköhän me kuulumme?
Ensimmäinen on kurinpitäjä. Perinteinen stereotyyppi.
"Teen säännöt, mutta en ole kiinnostunut elämästäsi.
Huudan paljon. Annan suukon synttärinä ja jouluna, -
mutta ei enempää ― sinun pitää karaistua."
Toinen on viihdyttäjä.
Hän osaa hauskuuttaa lapsia, mutta muuten hän on hyödytön.
Hän ei osallistu kotitöihin. Hän välttelee kurinpitoa ja vastuuta, -
mutta juhlissa hän on tosi hauska.
Sitten on avustava isä. Hän hoitaa osuutensa kotitöistä.
Hän katsoo lasten perään ja tiskaa, -
mutta hän siirtää aina määräysvallan ja vastuun kumppanilleen, vaimolleen.
Hän näkee itsensä auttajana mutta ei ikinä vastuunkantajana.
Sitten on täysin osallistuva isä.
Tasa-arvoihmiset vakuuttavat, että hän on malli-isä. En ole siitä varma.
Tällainen isä osallistuu yhtäläisesti perheen asioiden hoitamiseen.
Häntä mainostetaan tasa-arvoisena, demokraattisena isänä.
Ei huono malli, -
mutta tuskinpa hengellinen ja rakastava johtaja, -
henkilö, joka on vastuullisuuden, -
turvallisuuden ja vakauden kallio perheelleen.
Siispä meidän pitää kääntyä takaisin taivaallisen Isämme puoleen -
ja ymmärtää, kuka Hän on. Hän on tietenkin Jumala, -
joka on vastaanottavainen ja helposti lähestyttävä.
Hän ei ole poissa oleva, etäinen Isä eikä kaiken salliva lepsu isi.
Ranskalaiset ystäväni: "il n'est pas le papa-gâteau". No niin.
Hän ei ole vihamielinen eikä ankara.
Hän ei ole kurittava, väkivaltainen eikä piittaamaton.
Eikä myöskään passiivinen, heikko, taivuteltavissa oleva, välinpitämätön.
Et välitä enemmän olemalla passiivinen. Ei.
Jumala on suvereeni valtias. Hän hallitsee kaikkea.
Hän on mahtava kaikkivaltias Isä Jumala.
Hän on Jumala Kaikkivaltias, ei Jumala Kaikkienkaveri.
Katsokaa vielä tätä kuvaa.
Olen sukeltaja. Minusta on kiva sukeltaa kalojen kanssa.
En ole ikinä sukeltanut näin ison kalan kanssa.
Se on sinivalas.
30 metriä, 180―200 tonnia.
Hämmästyttävää. Suurin tunnettu eläin maailman historiassa.
Sen vierellä on sukeltaja.
Tällaista on, kun rukoilet.
Olet keskinäisessä yhteydessä -
tosi ison kalan kanssa.
Tuo kala, valas, voisi nitistää sukeltajan tuosta vain.
Olin sukeltelemassa Kalifornian rannikolla.
Vedessä oli jättihylkyahvenia.
Ne olivat ihmisen kokoisia. Gabriel, tule. Näytän, miten suuria ne olivat.
Näin suuria. Voisitko suoristaa itsesi oikein pitkäksi?
Ei ole vettäkään, jossa voisit kellua.
Kala saisi Gabrielin näyttämään laihalta.
Se on totta. En tarkoita loukata kalaa.
Menin sen lähelle, ja kala vain heilautti pyrstöään hyvin rauhallisesti.
Silloin minä kiepuin vedessä holtittomasti. Ja se oli vain näin iso.
Kuvittele tällainen kala. Tiedätkö, miten paljon Jumalan pitää keskittyä, -
jotta Hän pysyisi hyvin liikkumatta, kun Hän puhuu sinulle?
Niin hellävarainen, mutta niin suuri.
Tämä on mahtavaa.
Tämä on Isi Jumalamme.
Iskä Jumalamme. Hän on suuri Jumala. Ainoa viisas Jumala.
Kun olet keskinäisessä yhteydessä Hänen kanssaan, -
sydämesi on tyyntynyt, koska sinulla on yhteys Hänen rauhaansa.
Mielesi on keskittynyt, koska kuulet Hänen sanansa ja ilmestyksensä.
Yhteytesi Häneen on puhdas, -
koska näet Hänet sellaisena kuin Hän todella on.
Raamatuntekstit: New Living Translation (NLT).
Suomennos: Marianne Tenetz